Þorsteinn Sigurðsson frá Oddakoti í A-Landeyjum , afgreiðslumaður , útgerðarmaður , formaður , fiskkaupmaður fæddist 30. júlí 1875 og lést 5. ágúst 1935 . Foreldrar hans voru Sigurður Gíslason bóndi , f. 10. mars 1850 í Oddakoti , drukknaði við Eyjar 25. mars 1893 , og kona hans Margrét Þorleifsdóttir húsfreyja , síðar vinnukona í Þorlaugargerði , f. 23. júlí 1842 á Tjörnum u . Eyjafjöllum , d. 17. ágúst 1922 í Eyjum . Þorsteinn var með foreldrum sínum í æsku . Hann og Kristín giftu sig 1900 , fluttust til Eyja frá Hrafnatóftum í Djúpárhreppi í Holtum 1901 . Þau eignuðust Óskar Kristján 1908 og bjuggu í Laugardal 1910 . Þau slitu samvistir . Þorsteinn var kominn að Sæbergi 1911 , bjó þar með Sigurbjörgu . Þau eignuðust Sigurbjörgu 1915 , en móðirin lést 7 vikum síðar . Guðrún Guðný Jónsdóttir var bústýra hjá honum 1922 - 1925 , en Guðrún Ísaksdóttir var komin til hans 1926 og með henni bjó hann síðan , eignaðist með henni Huldu 1927 . Þorsteinn lést 1935 .